ΓΡΑΠΤΗ ΕΡΩΤΗΣΗ E-1937/02

υποβολή: Stavros Xarchakos (PPE-DE) προς την Επιτροπή

(3 Ιουλίου 2002)

Θέμα: Έλληνες της Αλβανίας

Ο Επίτροπος κ. Πάττεν μου απέστειλε απάντηση στην ερώτηση μου αριθ. Ε-1135/02(1) στην οποία αναφέρει την παράξενη πληροφορία ότι οι Έλληνες μειονοτικοί ανέρχονται μόλις σε 50 000, ενώ είναι γνωστό ότι κάτι τέτοιο δεν ισχύει, αφού ολόκληρες περιοχές και πόλεις της Νοτίου Αλβανίας κατοικούνται από αμιγώς ελληνικό πληθυσμό. Στην ίδια απάντηση αναφέρεται, επίσης, ότι προετοιμάζεται η λειτουργία Παρατηρητηρίου για τις Διεθνοτικές Σχέσεις, καθώς και ότι για την κοινοτική χρηματοδότηση των εκτελούμενων έργων στην Αλβανία έχει συναινέσει και η ελληνική κυβέρνηση.

Θα ήθελα να πληροφορηθώ σε ποιές στατιστικές βασίζεται ο κ. Επίτροπος ότανποστηρίζει ότι οι Έλληνες μειονοτικοί ανέρχονται μόλις σε 50 000· Ποιος θα χρηματοδοτεί αυτό το Παρατηρητήριο και θα έχει ως στόχο την προστασία των εκατοντάδων χιλιάδων Ελλήνων μειονοτικών της Αλβανίας· Γνωρίζει η Επιτροπή ανπάρχουν διεθνείς συμβάσεις (υπογεγραμμένες και από την επίσημη Αλβανία) οι οποίες να αναγνωρίζουν καθεστώς αυτονομίας στη Νότιο Αλβανία· Σε ποιά ακριβώς έργα που εκτελούνται με κοινοτικά κονδύλια έχει συναινέσει και η ελληνική κυβέρνηση·

(1) ΕΕ C 110 E της 8.5.2003, σελ. 12.

Απάντηση του κυρίου Patten εξ ονόματος της Επιτροπής

(9 Σεπτεμβρίου 2002)

Προς το παρόν, δενπάρχουν ενημερωμένα διαθέσιμα στοιχεία για το μέγεθος των μειονοτήτων στην Αλβανία. Σύμφωνα με τις πλέον πρόσφατες επίσημες αλβανικές στατιστικές, η ελληνική μειονότητα ανέρχεται περίπου σε 50 000 άτομα. Η Επιτροπή γνωρίζει ότι αμφισβητείται ο αριθμός αυτός. Το Συμβούλιο και η Επιτροπή κάλεσαν από κοινού την Αλβανία να προσκομίσει ακριβή στοιχεία για το μέγεθος των μειονοτήτων πριν από το τέλος του 2003. Η αλβανική κυβέρνηση δήλωσε ότι αναλαμβάνει την δέσμευση να ανταποκριθεί στην εν λόγω απαίτηση.

Η Κοινότηταποστηρίζει, μαζί με μια μη κυβερνητική οργάνωση (ΜΚΟ) που έχει την έδρα της στα Τίρανα, τις δραστηριότητες του Κοινωνικοοικονομικού παρατηρητηρίου για τις διεθνοτικές σχέσεις στη νότιο Αλβανία στο Αργυρόκαστρο. Σκοπός του παρατηρητηρίου είναι να καταστεί ένας σταθερός παράγοντας στο χώρο των διεθνοτικών σχέσεων στην περιφέρεια, με στόχο την παρακολούθηση του σεβασμού των ανθρωπίνων δικαιωμάτων, την προώθηση της συμμετοχής των οργανώσεων των μειονοτήτων στον κοινωνικό και πολιτικό βίο της χώρας και τη συμβολή για τη διαμόρφωση ομαλών διεθνοτικών σχέσεων. Αναμένεται ότι όλες οι μειονότητες της Αλβανίας, δηλ. και η ελληνική, θα επωφεληθούν των δραστηριοτήτων του παρατηρητηρίου. Σ' αυτό το πλαίσιο, η Επιτροπή θα ήθελε επίσης ναπενθυμίσει ότι, κατά τις επαφές με την Αλβανία στο πλαίσιο της συμβουλευτικής Task Force ΕΕ/Αλβανίας, η αλβανική κυβέρνηση ανέλαβε τη δέσμευση να εντείνει τις προσπάθειές της για την τήρηση των δικαιωμάτων των μειονοτήτων σε όλη τη χώρα και για να διασφαλίσει ότι η άσκηση των δικαιωμάτων των μειονοτήτων δενπόκειται σε περιορισμούς με βάση γεωγραφικά κριτήρια.

Η Επιτροπή δεν γνωρίζει την ύπαρξη διεθνών δεσμεύσεων της Αλβανίας, οι οποίες θα συνεπάγοντο ένα αυτόνομο καθεστώς για τις νότιες περιοχές της. Εξάλλου,πάρχουν σαφώς ενδείξεις ότι η ελληνική μειονότητα συμμετέχει σημαντικά στην κοινωνική, πολιτική και οικονομική ζωή της Αλβανίας, ιδίως σ' αυτή την περιοχή της χώρας.

Όπως ήδη αναφέρεται στην απάντηση της Επιτροπής στη γραπτή ερώτηση του Αξιότιμου Μέλους E-1135/02(1), η Ελλάδα συμμετέχει — όπως και άλλα κράτη μέλη — στην επιτροπή που είναι αρμόδια για την παροχή και διαχείριση της κοινοτικής βοήθειας στα Δυτικά Βαλκάνια. Συνεπώς, διατυπώνει τη γνώμη της για κάθε πρόγραμμα βοήθειας που προτείνεται για τις χώρες της περιφέρειας, καθώς και για την Αλβανία.

(1) ΕΕ C 110 E της 8.5.2003, σελ. 12.